Document ID: 31991R0529

ΚΑΝΟΝΙΣΜΟΣ ( ΕΟΚ ) αριθ . 529/91 ΤΗΣ ΕΠΙΤΡΟΠΗΣ της 4ης Μαρτίου 1991 για την τροποποίηση του κανονισμού ( ΕΟΚ ) αριθ . 3587/86 για τον καθορισμό των συντελεστών προσαρμογής που θα εφαρμοσθούν στην τιμή αγοράς στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 2 ), και ιδίως το άρθρο 16 παράγραφος 4,
Εκτιμώντας :
ότι ο κανονισμός ( ΕΟΚ ) αριθ . 3587/86 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3545/90 ( 4 ), καθόρισε τους συντελεστές προσαρμογής που επιτρέπουν τον υπολογισμό των τιμών στις οποίες αγοράζονται τα προϊόντα που παρουσιάζουν εμπορικά χαρακτηριστικά διαφορετικά από εκείνα των προϊόντων που λαμβάνονται υπόψη για τον καθορισμό των τιμών βάσεως και αγοράς -
ότι η διαπίστωση των τιμών των μήλων των ποικιλιών "Bravo de esmolfe", "Casa nova de Alcobaca" και "Riscadinha" καθώς και των αχλαδιών των ποικιλιών "Rocha" και "Carapinheira" στις αντιπροσωπευτικές αγορές της Κοινότητας κατά τις τελευταίες περιόδους απαιτεί αναθεώρηση των συντελεστών προσαρμογής των ποικιλιών αυτών με την ευκαιρία της ενάρξεως ισχύος του δευτέρου σταδίου προσχωρήσεως της Πορτογαλίας -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 3587/86 τροποποιείται ως εξής :
- στο παράρτημα VIII "Αχλάδια", στοιχείο α ), οι ενδείξεις "Rocha" και "Carapinheira" προστίθενται στην πρώτη περίπτωση,
- στο παράρτημα X "Μήλα", στοιχείο α ), οι ενδείξεις "Bravo de esmolfe", "Casa nova de Alcobaca" και "Riscadinha" προστίθενται στην πρώτη περίπτωση . Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 4 Μαρτίου 1991 .

Labels: 2
17